પાવરલિફ્ટિંગની માફક જ રાજકોટની કબડ્ડીની ગર્લ્સ ટીમે એસોસિએશન ફોર ફર્સ્ટ ઈન્ડિયન એકેમેડી દ્વારા હૈદરાબાદમાં આયોજિત ઈન્ડિયન સ્પોર્ટસ એકેડેમી નેશનલ ગેમ્સ ટૂર્નામેન્ટમાં હરિયાણાને હરાવી ગોલ્ડ મેડલ મેળવ્યો હતો. આ ટીમમાં રાજકોટની અંજલી વાઘેલા, ભાલોડી અવની, વંદનાબા જાડેજા, લાવડીયા રાજવી, વૈશાલી નકુમ, સતાસીયા ધ્રુવીએ ભાગ લીધો હતો. કોચ ધારાબેન કરકરના માર્ગદર્શન હેઠળ હરિયાણાને ૩૮-૨૮થી હરાવી ગોલ્ડ મેડલ જીત્યો હતો. રાજકોટની ટીમે નેશનલ લેવલે બીજો ગોલ્ડ મેડલ રાજકોટના નામે કર્યો છે. આ પહેલાં ગાજિયાબાદ ખાતે ગર્લ્સ ટીમ ચેમ્પિયન બની હતી. આ પહેલાં સેમિફાઈનલ મેચમાં રાજકોટની ટીમે તેલંગણાને ૩૯-૨૫થી પરાજય આપ્યો હતો.